Olen pikalt töötanud erasektoris ja juhtinud 7 aastat rahvusvahelist ettevõtet (esindatud 54 riigis ja kokku töötab 207 000 inimest). Olen veendunud, et ka riigi juhtimisel kehtivad samad reeglid, mis suurettevõtete puhul, vastutus nii omanike, koostööpartnerite, klientide kui ka töötajate ees on väga suur. Organisatsiooni juhi ülesanne on näha tervikpilti ning osata hinnata olukordi ning arenguid maailmas, riigis kus  tegutsetakse kui ka oma valdkonnas aastaid ette. Juht ei saa ega tohigi takerduda pisiasjadesse, vastasel korral jääb nägemata tervik ja lõppkokkuvõttes võib see viia kogu organisatsiooni hukuni. Töö kaotavad paljud inimesed ja hiljem usaldust koostööpartnerite, klientide silmis taastada on väga raske kui mitte võimatu. Sama kehtib ministrite töö kohta. Ministri ülesanne on osata näha oma valdkonna ja riigi käekäiku ette pikemas perspektiivis ning keskenduda poliitikate väljatöötamisele ning jälgida, et arengud  liiguvad õiges suunas. » Loe edasi «